*Likumprojekts*

Grozījumi likumā “Par īpaši aizsargājamām dabas teritorijām”

Izdarīt likumā “[Par īpaši aizsargājamām dabas teritorijām](http://likumi.lv/ta/id/59994-par-ipasi-aizsargajamam-dabas-teritorijam)” (Latvijas Republikas Augstākās Padomes un Valdības Ziņotājs, 1993, 12./13.nr.; Latvijas Republikas Saeimas un Ministru Kabineta Ziņotājs, 1997, 23.nr.; 2002, 7.nr.; 2003, 2.nr.; 2004, 2.nr.; 2005, 20.nr.; 2007, 12.nr.; 2009, 11., 16.nr.; Latvijas Vēstnesis, 2010, 59., 205.nr.; 2011, 76.nr.; 2012, 199.nr.; 2013, 119.nr.; 2013, 252.nr.) šādus grozījumus:

1. Papildināt likumu ar XI nodaļu šādā redakcijā:

“**XI nodaļa**

**Administratīvā atbildība par nodarīto kaitējumu aizsargājamo teritoriju aizsardzības un izmantošanas jomā un kompetence sodu piemērošanā**

**39. pants. Administratīvā atbildība par nodarīto kaitējumu aizsargājamo teritoriju aizsardzības un izmantošanas jomā**

(1) Par aizsargājamo teritoriju aizsardzību un izmantošanu regulējošos normatīvajos aktos noteikto prasību pārkāpšanu – piemēro brīdinājumu vai naudas sodu fiziskajām personām no sešām līdz divsimt vienībām, bet juridiskajām personām – no piecdesmit sešām līdz četrsimt divdesmit naudas soda vienībām.

(2) Par aizsargājamo koku patvaļīgu ciršanu vai bojāšanu – piemēro naudas sodu fiziskajām personām no divdesmit astoņām līdz simt četrdesmit vienībām, bet juridiskajām personām – no piecdesmit sešām līdz divsimt astoņdesmit naudas soda vienībām.

(3) Par aizsargājamo teritoriju aizsardzību un izmantošanu regulējošos normatīvajos aktos noteikto mehānisko transportlīdzekļu pārvietošanās, apstāšanās vai stāvēšanas prasību pārkāpšanu – piemēro brīdinājumu vai uzliek naudas sodu no sešām līdz septiņdesmit piecām naudas soda vienībām.

**391. pants. Kompetence sodu piemērošanā**

(1) Administratīvo pārkāpumu procesu par šā likuma 39. pantā minētajiem pārkāpumiem veic Dabas aizsardzības pārvalde.

(2) Administratīvā pārkāpuma procesu šā likuma 39. pantā minētajiem pārkāpumiem var uzsākt Valsts policija, pašvaldības policija, Valsts vides dienests un par pārkāpumiem, kas izdarīti mežam un meža zemei kaitīgu darbību īpaši aizsargājamās dabas teritorijās – Valsts meža dienests.

(3) Administratīvo pārkāpumu procesu par 39. panta trešajā daļā minētajiem pārkāpumiem veic pašvaldības policija, pašvaldības vides kontroles amatpersona vai cita pašvaldības pilnvarota amatpersona.

(4) Par šā likuma 39. panta trešajā daļā minētajiem pārkāpumiem ja tas konstatēts bez transportlīdzekļa vadītāja klātbūtnes, piemēro transportlīdzekļu un to vadītāju valsts reģistrā norādītajam turētājam vai, ja turētājs nav norādīts vai transportlīdzeklis noņemts no uzskaites, – transportlīdzekļa īpašniekam (valdītājam). Ja pārkāpums izdarīts ar transportlīdzekli, kas nodots tirdzniecībai (tam uzstādītas tirdzniecības valsts reģistrācijas numura zīmes vai tas reģistrēts tirdzniecības reģistrā), administratīvo sodu piemēro komersantam, kurš veic attiecīgā transportlīdzekļa tirdzniecību. Šā likuma 391.panta pirmajā un otrajā daļā minētajām iestādēm un amatpersonām ir tiesības sastādīt administratīvā pārkāpuma protokolu – paziņojumu par uzlikto naudas sodu. Administratīvā pārkāpuma protokolā – paziņojumā ietveramo informāciju, noformēšanas kārtību, paziņojumā par nesamaksāto naudas sodu ietveramo informāciju un paziņojuma par nesamaksāto naudas sodu nosūtīšanas kārtību, kā arī naudas soda iekasēšanas un kontroles kārtību nosaka Ministru kabinets.

(5) Persona, kurai ir piemērots administratīvais sods par apstāšanās vai stāvēšanas noteikumu pārkāpumu bez transportlīdzekļa vadītāja klātbūtnes, netiek uzskatīta par administratīvi sodītu.

(6) Administratīvo sodu par apstāšanās vai stāvēšanas noteikumu pārkāpumu šā panta pirmajā daļā minētajai personai nepiemēro, ja:

1) tiek konstatēts, ka pārkāpuma izdarīšanas brīdī transportlīdzeklis nav atradies šā panta pirmajā daļā minētās personas valdījumā citas personas prettiesisku darbību dēļ;

2) šā panta pirmajā daļā minētā persona norāda personu, kura pārkāpuma izdarīšanas brīdī bija transportlīdzekļa vadītājs (norādot attiecīgo personu identificējošos datus), kā arī iesniedz šo faktu apliecinošus pierādījumus.

(7) Ja laikā, kad tiek konstatēts transportlīdzekļa apstāšanās vai stāvēšanas noteikumu pārkāpums, transportlīdzekļa vadītājs ierodas pārkāpuma izdarīšanas vietā, soda uzlikšanas kārtība nemainās un tiek sastādīts protokols – paziņojums.

**392. pants. Atbildība par aizsargājamai teritorijai nodarīto kaitējumu**

Personu saukšana pie administratīvās vai kriminālās atbildības neatbrīvo tās no vides aizsardzības normatīvajos aktos noteiktajiem pienākumiem, ja aizsargājamai teritorijai nodarīts kaitējums.”.

1. Papildināt pārejas noteikumus ar 9. punktu šādā redakcijā:

“9. XI nodaļā stājas spēkā vienlaikus ar Administratīvās atbildības likumu.”

Vides aizsardzības un

reģionālās attīstības ministrs J.Pūce